Sri Venkateshwara Matric. Hr. Sec. School

ஸ்ரீ வெங்கடேஸ்வராவின் மழலையர் பட்டமளிப்பு விழாவில் கவிஞர் கவி.முருகபாரதி பேச்சு - “பெற்றோர்கள் குழந்தைகளின் பெருமையை அருமையை உணர்ந்து பாராட்ட வேண்டும்” -
2024-05-23 08:00 - 17:00 (Asia/Kolkata)
22.02.2024 புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மழலை மாணவர்களுக்கு பட்டமளிப்பு விழா நடைபெற்றது. பள்ளியின் முதல்வர் கவிஞர் தங்கம் மூர்த்தி விழாவுக்கு தலைமை ஏற்றார். கவிஞர் எழுத்தாளர் தன்னம்பிக்கைப்; பேச்சாளர் கவி.முருகபாரதி சிறப்பு விருந்தினராக கலந்து கொண்டு மாணவர்களுக்கு பட்டங்களை வழங்கி சிறப்புரை நிகழ்த்தினார். அவர்; பேசும்போது “ஒரு பெயர் அடையாள அட்டையில் இருந்தால் அந்த நபர் பள்ளியில் மாணவராகவோ, அலுவலக பணியாளராகவோ இருப்பார். அந்தப் பெயர் ஒரு மேசையின்மீது இருந்தால் அவர் அதிகாரியாக இருப்பார் அந்தப்பெயர் ஒரு கட்டிடத்தில் பொறிக்கப்பட்டடிருந்தால் அவர் ஒரு முதலாளியாக இருப்பார் ஒரு தெருவுக்கு அந்தப் பெயர் சூட்டப்பட்டிருந்தால் அவர் ஒரு தியாகியாக, தலைவராக, இருப்பார், அப்படிப்பட்ட பண்புள்ள தலைவர்களாக, அறிஞர்களாக உங்கள் குழந்தைகள் வளர வேண்டும். ஒரு விதை நல்ல வளமான இடத்தில் விதைக்கப்பட்டால் அது நல்ல பயனுறு மரங்களை தரும். அப்படித்தான் நீங்கள் உங்கள் குழந்தைகளை ஒரு நல்ல இடத்தில் வெங்கடேஸ்ரா பள்ளியில் சேர்த்திருக்கின்றீர்கள். உலப்புகழ்பெற்ற ஓவியர் பிக்காசோ இல்லத்துக்குச் சென்ற ஒருவர் அவரின் ஒரு ஓவியம் கூட அங்கு இல்லாதது கண்டு பிகாசோவிடம் வினவினார் அதற்கு பிகாசோ இப்படிச் சொன்னார். பிகாசோவின் ஓவியங்களை வைத்துக்கொள்கின்ற அளவிற்கு நான் வசதிபடைத்தவன் அல்லன் என்று பிகாசோவே சொன்னாராம். ஆக நம்முடைய பெருமையை முதலில் நாம் உணரவேண்டும் மதிப்பளிக்க வேண்டும். பெற்றோர்கள் உங்கள் கனவுகளை குழந்தைகளிடம் திணிக்காதீர்கள். அவர்களின் ஆசைப்படி அவர்களை வளரவிடுங்கள். இன்று பட்டம் பெற்றிருக்கின்ற அனைத்து மழலை மாணவர்களுக்கும் என் வாழ்த்துகளை தெரிவிக்கிறேன் என்று பேசினார். விழாவில் பேராசிரியர் அய்யாவு, கவிஞர் மகாசுந்தர், மகாத்மா பள்ளி ரவிச்சந்திரன், பாவேந்தர் பள்ளி காசிநாதன், பள்ளியின் துணை முதல்வர் குமாரவேல் ஒருங்கிணைப்பாளர்கள் கௌரி, கோமதிபிள்ளை, மழலையர் ஆசிரியைகள் சந்திரகலா, பவுலின் மற்றும் பள்ளியின் மேலாளர் ராஜா, ஆசிரியர்கள் உதயகுமார்; ராமன் உள்ளிட்ட ஆசிரியப்பெருமக்களும் பெற்றோர்களும் திரளாக கலந்து கொண்டனர். நிகழ்ச்சியை ஆசிரியர்கள்; அட்சயா, சுபஸ்டி ஆகியோர் தொகுத்து வழங்கினர். தமிழ்த்தாய் வாழ்த்துப் பாடலை யுகேஜி மாணவர்கள் லிகன்யாஸ்ரீ, ஆத்மிகா, தன்விகா ஆகியோரும் தேசிய கீதம் பாடலை அஸ்மிரா ரிஹானா, சஞசித் ரோஷன், சத்யஸ்ரீ ஆகியோர் பாடினர் முன்னதாக யுகேஜி மாணவர் அர்ஜுன் சேகர் வரவேற்க நிறைவாக யுகேஜி மாணவி மஹிதா நன்றி கூறினார்.

ANNUAL DAY CELEBRATION -“பெற்றோர்கள் குழந்தைகளைப் பாராட்டுங்கள்” ஸ்ரீ வெங்கடேஸ்வரா மெட்ரிக். மேல்நிலைப்பள்ளி ஆண்டுவிழாவில் தேசிய விருதுபெற்ற திரைப்பட நடிகர் தம்பி ராமையா பேச்சு
2024-05-14 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப் பள்ளியில் ஆண்டுவிழா நடைபெற்றது. அழகப்பா பல்கலைக்கழக மேனாள் துணைவேந்தர் டாக்டர் சுப்பையா தலைமை ஏற்க சிறப்பு விருந்தினராக தேசிய விருதுபெற்ற திடைப்பட நடிகர் தம்பி ராமையா கலந்துகொண்டார். “ஆசிரியர் மனசு” திட்ட ஒருங்கிணைப்பாளர் சிகரம் சதீஷ்குமார், விஜய் குழுமத் தலைவர் முருகானந்தம் ஆகியோர் வாழ்த்துரை வழங்கினர். பள்ளியின் முதல்வர் கவிஞர் தங்கம் மூர்த்தி முன்னிலையில் “விங்ஸ்” எனும் ஆண்டு மலரை சிறப்பு விருந்தினர் தம்பி ராமையா வெளியிட அழகப்பா பல்கலைக்கழக மேனாள் துணைவேந்தர் பெற்றுக் கொண்டார்.

விழாவில் சிறப்புரையாற்றிய தம்பி ராமையா பேசும்போது “பெற்றோர்கள் தங்கள் குழந்தைகளை பாராட்டவும், கொண்டாடவும் வேண்டும். வீட்டிலிருக்கும் பெரியவர்களை மதிக்கவும் அவர்கள் சொற்படிக் கேட்கவும் வேண்டும். மூத்தோரை மதித்து நடக்கும் குழந்தைகள்தான் வாழ்க்கையில் வெற்றி பெறுவார்கள். இன்றளவும் நான் என் பெற்றொரை வணங்கி விட்டுத்தான் என் பணிகளைத் தொடங்குகிறேன். குழந்தைகள் தாய் தந்தையரை, ஆசிரியரை மதிக்க வேண்டும். கல்வியில் சிறந்து விளங்குவது மட்டுமல்ல பிற கலைகளிலும் வல்லுனர்களாக வரவேண்டும். ஒவ்வொரு குழந்தையிடத்திலும் ஒரு மாபெரும் திறமை ஒளிந்து கிடக்கிறது. அதை பெற்றோர்கள் கண்டுபிடித்து ஊக்குவிக்க வேண்டும். கல்வியில் உயர்ந்து மதிப்பு மிக்கவர்களாக மாணவர்கள் மாற வேண்டும். நான் பல பள்ளி ஆண்டுவிழாவிற்கு சென்றிருக்கின்றேன். ஆனால் ஸ்ரீ வெங்கடேஸ்வரா மெட்ரிக் மேல்நிலைப்பள்ளி மாணவர்கள் தங்கள் தனித்திறமைகளை வளர்த்துக்கொண்டு தேசிய அளவில் வெற்றிபெறுவதை நினைத்து நானும் புதுக்கோட்டைக்காரன் என்பதில் பெருமைப்படுகிறேன்” என்று குறிப்பிட்டார்.

கடந்த 2022-23ஆம் கல்வியாண்டில் மேல்நிலைப்பள்ளித் தேர்வில் நூற்றுக்கு நூறு பெற்றுத்தந்த சாதனை ஆசிரியர்கள் அபிராம சுந்தரி, ஆறுமுகம், துரக்காதேவி, சுகுனா ஆகிய ஆசிரியர்கள் ரொக்கப்பரிசு வழங்கிப் பாராட்டப்பட்டனர். கடந்த கல்வியாண்டு முழுவதும் விடுப்பு எடுக்காமல் பள்ளிக்கு வந்த ஆசிரியை சுசீலா மற்றும் விங்ஸ் ஆண்டுமலரின் ஆசிரியர் காசாவயல் கண்ணன் ஆகியோர் விருதுகொடுத்து பாராட்டப்பட்டனர். சென்ற கல்வியாண்டில் 10, 12 ஆம் வகுப்புகளில் மாவட்ட அளவில் முதலிடம் பெற்ற பள்ளி மாணவர்கள், மாநில அளவில் பல வெற்றிகளைப் பெற்ற மாணவர்கள் சிறப்பு விருந்தினர்களால் விருதுகள் கொடுத்து கௌரவிக்கபட்டனர்.

விழாவில் பள்ளியின் ஆலோசகர் கவிஞர் அஞ்சலிதேவி தங்கம் மூர்த்தி, நிர்வாக இயக்குனர் நிவேதிதா மூர்த்தி, பள்ளியின் ஆலோசகர் நாகா அதியன், துணை முதல்வர் குமாரவேல், வழக்கறிஞர் செந்தில்குமார், பேராசரியர்கள் அய்யாவு மற்றும் கருப்பையா பாவேந்தர் பள்ளி காசிநாதன், மகாத்மா ரவிச்சந்திரன், கல்வித்துறை கணேஷ், கவிஞர் பீர்முகமது, புதுகைப் புதல்வன், அனைத்து ரோட்டரி சங்க உறுப்பினர்கள், தமிழ்நாடு முற்போக்கு எழுத்தாளர் கலைஞர்கள் சங்கத்தினர், அறிவியல் இயக்க தலைவர்கள், புதுக்கோட்டை மற்றும் அறந்தாங்கியை சேர்ந்த பள்ளி முதல்வர்கள், தாளாளர்கள் மற்றும் பத்திரிக்கை தொலைக்காட்சி நிருபர்கள் ஆகியோர் நிகழ்வில் கலந்துகொண்டு குழந்தைகளின் கலை நிகழ்ச்சிகளைப் பாராட்டி வாழ்த்தினார்கள். பள்ளியின் ஒருங்கிணைப்பாளர்கள் கௌரி, அபிராமசுந்தரி, வரலெட்சுமி, கோமதிப்பிள்ளை, மேலாளர் ராஜா, ஆசிரியர்கள் உதயகுமார், கணியன் செல்வராஜ், ராமன், நீலகண்டன், மணீஷ் ஆகியோர் விழாவிற்கான ஏற்பாடுகளை செய்திருந்தனர்.

முன்னதாக பள்ளியின் ஆலோசகர் கவிஞர் நாகா அதியன் வரவேற்க நிறைவாக துணை முதல்வர் குமாரவேல் நன்றி கூறினார். நிகழ்வினை ஆசிரியர்கள் காசாவயல் கண்ணன், ஆனந்தி, சுபஷ்டி ஆகியோர் தொகுத்து வழங்கினர்.

Award Festival 2023 - 2024
2024-05-08 08:00 - 17:00
ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மாணவர்களுக்கு
விருதுகள் வழங்கும் விழா

புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மாணவர்களுக்கான விருதுகள் வழங்கும் விழா நடைபெற்றது. எல்கேஜி முதல் பன்னிரெண்டாம் வகுப்பு மாணவர்களுக்கு விருதுகளும் பதக்கமும் வழங்கப்பட்டன. விழாவிற்கு பள்ளியின் ஆலோசகர் கவிஞர் அஞ்சலிதேவி தங்கம் மூர்த்தி தலைமையேற்றார். சிறப்பு விருந்தினர்களாக அரசு மருத்துவமனை அவசர சிகிச்சை மற்றும் மீட்புமைய தலைமை மருத்துவர் கார்த்திக் தெய்வநாயகம்;, பேராசிரியர் அய்யாவு மற்றும் புதுக்கேட்டை தமிழ்சங்க செயலாளர் கவிஞர் மகாசுந்தர் ஆகியோர் கலந்துகொண்டு சிறப்புரையாற்றி மாணவர்களுக்கு பரிசுகள் வழங்கினார்கள். இந்த கல்வியாண்டில் சிறந்த மதிப்பெண்கள் பெற்ற மாணவர்கள் மற்றும் கலை மற்றும் விளையாட்டுப் போட்டிகளில் வெற்றி பெற்ற மாணவர்களுக்கு வகுப்பு வாரியாக விருதும், பதக்கம் மற்றும் சான்றிதழ்களும் வழங்கப்பட்டது. சிறப்பு விருந்தினர் மருத்துவர் கார்த்திக் தெய்வநாயகம் பேசும்போது “குழந்தைகள் தங்களின் பெரும்பாலான நேரங்களை பள்ளியிலேயே செலவிடுகின்றனர். இந்தப்பள்ளியைப் பொருத்தவரை பள்ளி முதல்வர் கவிஞர் தங்கம் மூர்த்தி அவர்கள் அதிக அக்கறையோடு குழந்தைகளை கவனித்துக் கொள்வதோடு அவர்களுக்கு கல்வியோடு ஒழுக்கத்தையும் சேர்த்து கற்றுக்கொடுக்கின்றார். பாடப்புத்தகங்கள் தாண்டி மாணவர்களின் தனித்திறனைக் கண்டறிந்து அந்தப் பயிற்சிகளைக் கொடுப்பது பன்முகத்திறனோடு மாணவர்கள் முன்னேற வழிவகுக்கிறது. பெற்றோர்கள் அதிக நேரத்தை குழந்தைகளுடன் செலவிட்டு பொறுப்போடு வளர்க்க வேண்டும் என்று கதை சொல்லி விளக்கினார். விழாவில் அரசு சிறப்பு வழக்கறிஞர் செந்தில்குமார், கல்வித்துறை வெங்கடசுப்பிரமணியன், கவிஞர் பீர்முகமது, பாவேந்தர் பள்ளி காசிநாதன், மகாத்மா ரவிச்சந்திரன், பேராசிரியர் கருப்பையா, கவிஞர் மா.செல்லத்துரை, யோகா பாண்டியன், சேது கார்த்திகேயன், யோகா புவனேஸ்வரி பள்ளியின் துணைமுதல்வர் குமாரவேல், ஒருங்கிணைப்பாளர்கள் கௌரி. வரலெட்சுமி, கோமதிப்பிள்ளை ஆசிரியர் உதயகுமார், மேலாளர் ராஜா ஆகியோர் கலந்துகொண்டு விருதுபெற்ற மாணவர்களை வாழ்த்தினர். முன்னதாக பள்ளியின் முதல்வர் கவிஞர் தங்கம் மூர்த்தி வரவேற்க நிறைவாக ஒருங்கிணைப்பாளர் கோமதிபிள்ளை நன்றி கூறினார். விழாவினை ஆசிரியைகள் அட்சயா, சுபஸ்டி ஆகியோர் தொகுத்து வழங்கினர்.

யோகா போட்டியில் சர்வதேச அளவில் சாம்பியன் பட்டம் வென்ற புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள்
2024-02-12 08:00 - 17:00

கிறிஸ்துமஸ் விழா
2024-01-09 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் இயேசு பிரான் அவதரித்த நாளை கொண்டாடும் விதமாக கிறிஸ்துமஸ் விழா கொண்டாடப்பட்டது. கடந்த ஒரு வார காலமாக பள்ளி வளாத்தில் அமைக்கப்பட்டுள்ள கிறிஸ்துமஸ் மரம் வண்ண விளக்குகளால் அலங்கரிக்கப்பட்டிருக்கிறது. அதிலே நட்சத்திரங்களே கூட்டமாக தரையிறங்கியதுபோல் தோன்றிய அற்புதக் காட்சியை பெற்றோர்களும் மாணவர்களும் வியப்புடன் கண்டுகளித்தனர். கிறிஸ்துமஸ் தாத்தா எனும் சான்டாகிளாஸ் ஒவ்வொரு வகுப்பறைக்கும் சென்று மாணவச் செல்வங்களுக்கு இனிப்புகள் வழங்கி கிறிஸ்துமஸ் மற்றும் புத்தாண்டு வாழ்த்துக்களை தெரிவித்தார். மாணவர்கள் சான்டாகிளாஸ் தாத்தாவோடு கைகுலுக்கி இனிப்புகளை பெற்று மகிழ்ந்தனர். பள்ளியின் மேலாண்மை இயக்குனர் நிவேதிதா மூர்த்தி விழாவில் கலந்துகொண்டு பள்ளியில் பணியாற்றும் கிறிஸ்துவ ஆசிரியர்களுக்கும், குழந்தைகளுக்கும் இனிப்புகள் வழங்கியதோடு குழந்தைகளிடம் கிறிஸ்துமஸ் செய்திகளை பகிர்ந்துகொண்டார். அவர் பேசும்போது “ கருணையே வடிவான இயேசுபிரான் அவதரித்த தினத்தை பள்ளிகளில் கொண்டாடுவது என்பது ஒட்டுமொத்த மனித குலத்துக்குமான செய்தியாகிய அன்பு கருணை, ஒழுக்கம், சக உயிர்களை நேசித்தல் ஆகிய பண்புகளை குழந்தைகளின் பிஞ்சு உள்ளங்களுக்கு உணர்த்துவதேயாகும். இயேசுபிரானின் அன்புக் கட்டளைகளுள் ஒன்றான ‘ உன்னிடத்தில் நீ அன்பு கூறுவதுபோல பிறனிடத்திலும் அன்பு கூறுவாயாக(மத்.22.39) என்கின்ற கருத்தை மாணவர்கள் மனதில் ஏற்றி சக மாணவர்களிடம் அன்புசெலுத்த வேண்டும். என்று தெரிவித்தார். விழாவில் துணைமுதல்வர் குமாரவேல், தமிழாசிரியர் உதயகுமார், ஆசிரியர்கள் ஜெயசுதா,கோகிலா பவுலின், ஷெரின் ஷோபனா, லீமாரோஸ் பிரபாகர், உஷா செபஸ்டினா, மற்றும் ஆசிரியப் பெருமக்கள் கலந்துகொண்டு கிறிஸ்துமஸ் வாழ்த்துக்களைத் தெரிவித்துக்கொண்டனர்.

ஸ்ரீ வெங்கடேஸ்வரா மெட்ரிக். மேல்நிலைப்பள்ளி வாசிப்போர் மன்ற மாணவர்களை வாழ்த்திய மேனாள் தமிழ்நாடு தலைமைச் செயலாளர் வெ.இறையன்பு இ.ஆ.ப.
2023-12-07 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக்.மேல்நிலைப்பள்ளி வாசிப்போர் மன்ற மாணவர்களுக்கு மேனாள் தமிழக தலைமைச் செயலாளர் வெ.இறையன்பு வாழ்த்துக்களை தெரிவித்தார். இறையன்பு இ.ஆ.ப. தலைமைச் செயலாளராக இருந்தபோது தமிழகத்தில் அனைத்துப் பள்ளிகளிலும் வாசிப்போர் மன்றம் தொடங்க வேண்டும் என அறிவுறுத்தினார். அதன்படி தமிழ்நாட்டில் இந்தப் பள்ளியில்தான் முதன் முதலாக வாசிப்போர் மன்றம் தொடங்கப்பட்டது. வாசிப்போர் மன்றத்தின் எட்டாவது கூட்டத்தில் எழுத்தாளர் தன்னம்பிக்கைப் பேச்சாளர், கவிஞர் இறையன்பு எழுதிய பல்வேறு நூல்களை வாசித்து பிடித்ததைப் பகிர்ந்தனர். இதைக் கேட்டறிந்த இறையன்பு அவர்கள் வாசிப்போர் மன்றத்தில் கலந்துகொண்ட ஸ்ரீ வெங்கடேஸ்வரா பள்ளி மாணவர்களை சந்திக்க விரும்பி அழைத்து மாணவர்களுடன் கலந்துரையாடினார். மாணவர்களும் தாங்கள் படித்த அவரின் நூல்கள் பற்றி விளக்கமாக எடுத்துக் கூறினர். மாணவர்களுக்கு வாழ்த்துகளை தெரிவித்துக்கொண்ட இறையன்பு அவர்கள் முதன்முதலில் வாசிப்போர் மன்றம் தொடங்கியதற்கும், எட்டு கூட்டங்கள் நடத்தி வாசிப்பின் அவசியத்தை மாணவர்களுக்கு உணரச் செய்தமைக்கும் பாராட்டுக்கள் என்றும் குறிப்பிட்டார். முன்னதாக ஒன்பதாம் வகுப்பு மாணவி நெகாசினி தான் வரைந்த இறையன்பு அவர்களின் ஓவியத்தை வழங்கினார்; நிகழ்வில் பள்ளியின் முதல்வர் கவிஞர் தங்கம் மூர்த்தி தலைமையேற்றார். ஆசிரியர்கள் கணியன் செல்வராஜ், உதயகுமார், காசாவயல் கண்ணன் ஆகியே;hர் நிகழ்வை ஒருங்கிணைத்தனர். . .

ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மற்றும் இந்திய மருத்துவம் மற்றும் ஓமியோபதி துறை புதுக்கோட்டை இணைந்து நடத்திய நிலவேம்பு குடிநீர் வழங்கும் விழா
2023-12-07 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மற்றும் இந்திய மருத்துவம் மற்றும் ஓமியோபதி துறை புதுக்கோட்டை இணைந்து நடத்தும் நிலவேம்பு குடிநீர் வழங்கும் விழா நடைபெற்றது. விழாவுக்கு பள்ளியின் முதல்வர் தங்கம் மூர்த்தி தலைமையேற்று மாணவர்களுக்கு நிலவேம்பு குடிநீரின் நன்மைகள் குறித்தும் தற்போது பரவி வரும் காய்ச்சலில் இருந்து விடுபட என்னென்ன நோய் தடுப்பு நடவடிக்கைகள் மேற்கொள்ள வேண்டும் என்பது பற்றியும் சிறப்புரையாற்றினார். சிறப்பு விருந்தினராக அரசு மாவட்ட சித்த மருத்துவ கல்லூரி சித்த மருத்துவர் வனஜா மற்றும் புதுக்கோட்டை மாவட்ட அரசு தலைமை மருத்துவமனை உதவி சித்த மருத்துவ அலுவலர் சரவணன் மற்றும் புதுக்கோட்டை மாவட்ட டீம் ஸ்பெஷாலிட்டி மருத்துவமனை மருத்துவர் சலீம் கலந்துகொண்டு மாணவர்களுக்கு நிலவேம்பு நீர் வழங்கி டெங்கு பற்றிய விழிப்புணர்வு உரையாற்றினார். சித்த மருத்துவ அலுவலர் சரவணன் “இன்றைக்கு டெங்கு உள்ளிட்ட காய்ச்சலைக் குணப்படுத்த தரப்படும் நிலவேம்புக் குடிநீர் என்பது வெறும் நிலவேம்பினால் மட்டும் தயாரிக்கப்பட்டதில்லை. அதில் ஒன்பது வகையான மூலிகைகள் சேர்க்கப்பட்டுள்ளன. சுக்கு, பாற்படம், வெட்டிவேர், விலாமிச்சை, கோரைக்கிழங்கு, பேய்ப்புடல், மிளகு, சந்தனம் ஆகிய மூலிகைகள் அடங்கியது நிலவேம்பு நீர். நிலவேம்பு நீர் நோய் எதிர்ப்பு சக்தியைத் தரக்கூடியது. ஆகவே மாணவர்களாகிய நீங்கள் உங்கள் வீடுகளில் மற்றும் பக்கத்து வீடுகளில் டெங்கு விழிப்புணர்வை ஏற்படுத்தி காய்ச்சலில் இருந்து காத்துக்கொள்ள வேண்டும் என்று பேசினார். விழாவில் துணைமுதல்வர் குமாரவேல், ஒருங்கிணைப்பாளர் கௌரி, மேலாளர் ராஜா மற்றும் உதயகுமார் உள்ளிட்ட ஆசிரியர்கள் கலந்துகொண்டு நிலவேம்பு நீரினை குழந்தைகளுக்கு வழங்கினார்கள். தமிழாசிரியர் கணியன் செல்வராஜ் நிகழ்ச்சியை தொகுத்து வழங்கினார்.

டேக்வாண்டோ மற்றும் குத்துச்சண்டைப் போட்டிகளில் மாவட்ட அளவில் சாதனை படைத்த ஸ்ரீ வெங்கடேஸ்வரா மெட்ரிக் மேல்நிலைப்பள்ளி மாணவர்கள்.
2023-12-07 08:00 - 17:00
பள்ளிக்கல்வித்துறையின் சார்பாக மாவட்ட அளவிலான டேக்வாண்டோ மற்றும் குத்துச்சண்டை போட்டிகள் நடத்தப்பட்டது. இப்போட்டியில் மாவட்டம் முழுவதிலிருந்தும் 600க்கும் மேற்பட்ட மாணவர்கள் கலந்து கொண்டனர். இந்த போட்டியில் திருக்கோகர்ணம் ஸ்ரீ வெங்கடேஸ்வரா மெட்ரிக் மேல்நிலைப் பள்ளியைச் சார்ந்த 20 க்கும் மேற்பட்ட மாணவர்கள் கலந்து கொண்டு பல பரிசுகளை பெற்றுள்ளனர். மாவட்ட அளவில் வெற்றிப் பெற்று, மாநிலப் போட்டிக்கு தேர்வான மாணவர்களுக்கு பள்ளி வளாகத்தில் பாராட்டு விழா நடைபெற்றது.
டேக்வாண்டோ போட்டிகளில் வெங்கடேஷன்- (முதல் பரிசு) தவபிரபு (இரண்டாம் பரிசு) பெற்றனர். குத்துச்சண்டை போட்டிகளில் தர்ஷன் முதல் பரிசு, ஹரிகிருஷ்ணன், ஹரிஸ்குமார் ஆகிய மாணவர்கள் மூன்றாம் இடங்களை பிடித்து பள்ளிக்கு பெருமை சேர்த்தனர். இவ்விழாவில் பள்ளியின் முதல்வர் கவிஞர் தங்கம் மூர்த்தி மாணவர்களை பாராட்டி நினைவுப் பரிசாக புத்தகங்களை வழங்கினார். அவர்கள் மென்மேலும் பல வெற்றிகளைப் பெற வாழ்த்துகள் கூறினார். வெற்றிப் பெற்ற மாணவர்களை துணை முதல்வர் குமாரவேல் உள்ளிட்ட ஆசிரியர்கள் பாராட்டினர். இந்நிகழ்வில் பள்ளியின் டேக்வாண்டோ பயிற்சியாளர் ஆகாஷ் மற்றும் குத்துச்சண்டை பயிற்சியாளர் மாஸ்டர் சேது. கார்த்திகேயன் மற்றும் உடற்கல்வி ஆசிரியர் நீலகண்டன் ஆகியோர் கலந்து கொண்டனர்.

குந்தைகள் தினத்தை புத்தகமில்லா தினமாக கொண்டாடிய ஸ்ரீ வெங்கடேஸ்வரா மெட்ரிக்.மேல்நிலைப்பள்ளி.
2023-12-07 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப் பள்ளியில் பண்டிட் ஜவஹர்லால் நேரு பிறந்த நாள் விழா புத்தகமில்லா தினமாக கொண்டாடப்பட்டது. குழந்தைகளின் மீது அளவற்ற அன்பும் பாசமும் கொண்டிருக்கும்; பள்ளியின் முதல்வர் கவிஞர் தங்கம் மூர்த்தி தலைமையில் குழந்தைகள் தின விழா நடைபெற்றது. பள்ளிக்கு வருகை தந்த குழந்தைகளுக்கு ஆசிரியர்கள் மாலை அணிவித்தும் பூங்கொத்து கொடுத்தும் இனிப்புகள் வழங்கியும் வரவேற்றனர். குழந்தைகளைக் கொண்டாடுகின்ற இந்த நாளில் மாணவச் செல்வங்கள் வண்ண உடையணிந்து பள்ளி வளாகம் முழுவதும் மகிழ்ச்சியை விதைத்துச் சென்றனர். புத்தகமில்லா தினம் என்பதால் மாணவர்கள் பாடப்புத்தகங்கள், நோட்டுகள், எதுவுமில்லாமல் கைகளை வீசியபடி பள்ளிக்கு வந்தனர். பள்ளி முதல்வர் கவிஞர் தங்கம் மூர்த்தி தலைமையில் குழந்தைகளை மகிழ்விக்கும் வகையில் ஆசிரியர்கள் குழுக்களாகப் பிரிந்து பாடல், நாடகம், கண்ணைக் கவரும் வகையில் நடனம், நகைச்சுவை நிகழ்ச்சிகள், கதைகள் மற்றும் மாணவர்களுக்கான விளையாட்டுகள் என எராளமான நிகழ்ச்சிகளை நடத்தினர். இன்றைய நாள் முழுவதும் குழந்தைகள் தினத்தை புத்தகமில்லா தினமாக கொண்டாடி தங்களை மகிழ்ச்சியாக, உற்சாகமாக வைத்துக் கொண்டதற்கு ஆசிரியர்களுக்கு மாணவர்கள் நன்றிகளைத் தெரிவித்துக் கொண்டனர். இந்த நிகழ்வில் துணைமுதல்வர் குமாரவேல், ஒருங்கிணைப்பாளர்கள் கௌரி, அபிராமசுந்தரி, வரலெட்சுமி, கோமதிபிள்ளை, மற்றும் உதயகுமார், காசாவயல்கண்ணன், கணியன் செல்வராஜ் மற்றும் ஏராளமான ஆசிரியப்பெருமக்கள் கலந்துகொண்டு மாணவர்களுக்கு குழந்தைகள் தின வழத்துகளை தெரிவித்தனர். நிகழ்வை ஆசிரியை சிவதர்சினி ஒருங்கிணைத்தார்.

தேசிய அறிவியல் மாநாட்டுக்கான ஆய்வுக்கட்டுரையில் ஸ்ரீ வெங்கடேஸ்;வரா மெட்ரிக். மேல்நிலைப்பள்ளி மாணவர்கள் மண்டல அளவில் தகுதிபெற்று சாதனை
2023-12-07 08:00 - 17:00
புதுக்கோட்டை 31வது தேசிய குழந்தைகள் அறிவியல் மாநாட்டை முன்னிட்டுபள்ளி மாணவர்களுக்கான அறிவியல் ஆய்வுக் கட்டுரைகள் சமர்ப்பிக்கும் போட்டியில் ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மாணவர்கள் மண்டல அளவில் தேர்ச்சி பெற்று மாநில அளவிலான போட்டிக்கு தகுதி பெற்றுள்ளனர்.
1991 முதல்” தேசிய குழந்தைகள் அறிவியல் மாநாடு” என்ற நிகழ்வை மத்திய அரசின் அறிவியல் தொழில்நுட்ப பறிமாற்றத் துறையும், தமிழ்நாடு அறிவியல் இயக்கமும் இணைந்து கடந்த 30 ஆண்டுகளாக நடத்தி வருகின்றது.இந்தியா முழுவதிலிருந்தும் 10 முதல் 17 வயது வரையுள்ள குழந்தைகள் “ஆரோக்கியம் மற்றும் நலவாழ்விற்கான சுற்றுச்சூழல் அமைப்பைப் புரிந்து கொள்ளுதல்” என்ற தலைப்பில் ஆய்வுக் கட்டுரைகளை சமர்ப்பிப்பார்கள். அந்த வகையில் வெங்கடேஸ்வரா மெட்ரிக். மேலந்pலைப்பள்ளி மாணவர்கள் முகமது பயாஸ், முகமது அப்சர் ஆகியோர் “உங்கள் சுற்றுச் சூழல் அமைப்பை அறிந்து கொள்ளுங்கள் எனும் கலைப்பில் ஆய்வுக்கட்டுரைகளை சமர்ப்பித்தனர். புஷ்கரம் வேளாண் அறிவியல் கல்லூயில் நடைபெற்ற போட்டிகளில் மாணவர்கள் முகமது பயாஸ் மற்றும் முகமது அப்சர் ஆகியோர் மண்டல அளவில் தேர்ச்சி பெற்று மாநில அளவிலான போட்டிக்கு தகுதி பெற்றுள்ளனர்.அறிவியல் ஆய்வுக் கட்டுரைகள் சமர்ப்பித்து வெற்றி பெற்ற மாணவர்களுக்கு பள்ளியின் முதல்வர் கவிஞர் தங்கம் மூர்த்தி, கந்தர்வ கோட்டை சட்டமன்ற உறுப்பினர் சின்னத்துரை,மார்க்சிஸ்ட் கட்சி மாவட்ட செயலாளர் கவிவர்மன், பட்டிமன்ற நடுவர் மதுக்கூர் ராமலிங்கம், கவிஞர் முத்துநிலவன் உள்ளிட்ட எழுத்தாளர் சங்கத்தினர் மற்றும் பள்ளியின் துணைமுதல்வர் குமாரவேல், வழிகாட்டி ஆசிரியர்கள் கமல்ராஜ், சின்னையா, சத்தியராஜ், சித்திரைச் செல்வி ஆகியோர் வாழ்த்துக்களை தெவித்தனர்.

ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் விஜயதசமி நாளில் நெல்லில் கைபிடித்து எழுதி மழலையின் கல்விப்பயணம் தொடக்கம்.
2023-12-07 08:00 - 17:00
ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் விஜயதசமியை முன்னிட்டு மழலைக் குழந்தைகளுக்கான சேர்க்கை நடைபெற்றது. நல்ல நாளில் நல்ல நேரத்தில் தங்கள் குழந்தைகளின் சேர்க்கைக்காக ஆர்வமுடன பெற்றோர்கள் வந்திருந்தனர். பள்ளியின் முதல்வர் கவிஞர் தங்கம் மூர்த்தி மழலைக்கு குழந்தைகளை வரவேற்று அழகிய மாலைகள் அணிவித்து இனிப்புகள் வழங்கி சரஸ்வதி படத்தின் முன் குழந்தைகளை நெல்லில் எழுத வைத்தார். இதுகுறித்து பள்ளியின் முதல்வர் கவிஞர் தங்கம் மூர்த்தி கூறும் போது “.எத்தனையோ தொழில் நுட்பம் வளர்ந்துவிட்ட பின்னும் இன்னும் நெல்லில் எழுதி கல்வியைத் தொடங்கும் முறை பண்பாடு மாறாமல் மரபு மாறாமல் அப்படியே இன்றும் தொடர்கின்றது. விஜய தசமி என்பது வெற்றியை குறிக்கும் நாள். இன்று தொடங்குகின்ற எந்தக் காரியமும் வெற்றி பெறும் என்பதாலேயே இன்று வாழை இலையில் நெல் பரப்பி அதில் அகரம் எழுத வைத்து வாழையடி வாழையாக இந்தக் கல்வி தொடரவேண்டும் என பெற்றோர்கள் விரும்புகின்றார்கள். தங்கள் குழந்தைகளை பள்ளியில் சேர்ப்பதற்கு அப்பா அம்மா, தாத்தா, பாட்டி தாய்மாமன்கள் என குடும்பம் குடும்பமாக பள்ளிக்கு வருகை தந்து திருவிழாவாகவே இந்த நாள் கொண்டாடப்படுகிறது என்று குறிப்பிட்டார்”. பள்ளியில் புதிய சேர்க்கைபெற்ற மழலைக்குழந்தைகள் பள்ளி ஸ்மார்ட் போர்டுவசதிகளுடன் கூடிய குளிரூட்டப்பட்ட வகுப்பறைகளைப் பார்வையிட்டனர். மழலைக்குழந்தைகள் பள்ளி வளாகத்தில் விiளாயாடிக் களித்தனர் இந்தநிகழ்வில் துணைமுதல்வர் குமாரவேல், ஒருங்கிணைப்பாளரகள் கௌரி, அபிராமசுந்தரி, வரலெட்சுமி, கோமதி பிள்ளை மற்றும் மழலையர் வகுப்பாசிரியர்கள் புதிய சேர்க்கை பெற்ற குழந்தைகளை வாழ்த்தினர்.

வேறேங்கும் இல்லாத புதுமையாக ஸ்ரீ வெங்கடேஸ்வரா மெட்ரிக். பள்ளியில் கொலு வைத்து வழிபாடு
2023-12-07 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் நவராத்திரி விழாவை முன்னிட்டு கொலு வைக்கப்பட்டுள்ளது. ஒவ்வொரு நாளும் மாலை வழிபாட்டு நிகழ்வில் மாணவர்களும் ஆசிரியர்களும் கல்விக் கடவுளை வணங்கி பாடல்கள் பாடுகின்றனர். அனைவருக்கும் பொங்கல் சுண்டல் பொறி பிரசாரங்கள் வழங்கப்படுகின்றன. பள்ளியில் கொலு வைக்கும் நிகழ்வுக்கு வீடுகளிலிருந்து பெற்றோர்கள் ஏராளமான கடவுள் பொம்மைகளை கொடுத்துவிட்டனர். பத்து நாள் நிகழ்வில் ஒவ்வொரு நாளும் ஒரு ஆசிரியர் குழு பொறுப்பெடுத்துக்கெர்ண்டு நவராத்திரி விழாவிற்கான ஏற்பாடுகளை செய்கின்றனர். பள்ளியில் அமைக்கப்பட்டுள்ள கொலு பற்றி பள்ளியின் முதல்வர் கவிஞர் தங்கம் மூர்த்தி கூறும்போது கல்விக் கடவுள் சரஸ்வதியை வணங்குவதற்கு, கொண்டாடுவதற்கு பள்ளிக்கூடங்களைத் தவிர வேறு எந்த இடம் பொருத்தமாய் இருக்கும். ஆகவேதான் தொடந்து இரண்டாம் ஆண்டாக பள்ளியில் கொலு நிகழ்வை நடத்துகின்றோம்.கொலுவிலுள்ள பொம்மைகளை மாணவர்கள் மகிழ்ந்து நோக்குகிறார்கள். கல்விக்கடவுளின் வரல்hறுகளை ஆர்வமாய் கேட்டுத் தெரிந்து தொண்டனர். மனித வாழ்வில் கடைப்பிடிக்க வேண்டிய அறம் ஒழுக்கம், நேர்மை, தூய்மை மனித நேயம் ஆகிய பெரிய பெரிய விசயங்களை இந்த கொலுவிலுள்ள சின்னச் சின்ன பொம்மைகள் உணர்த்தி விடுகின்றன என்று கூறினார்.

புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் அறிவியல் மற்றும் கைவினைப் பொருட்கள் கண்காட்சி
2023-12-07 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் மாணவ, மாணவிகள் நடத்திய அறியியல் மற்றும் கைவினை பொருட்கள் கண்காட்சி பார்வையாளர்களை பெரிதும் ஈர்த்தது. இக்கண்காட்சியினை பள்ளி முதல்வர் கவிஞர் தங்கம் மூர்த்தி திறந்து வைத்து மாணவர்களின் அறிவியல் சிந்தனையையும் கலை பொருட்கள் மீதுள்ள ஆர்வத்தையும் கண்டு வியந்து பாராட்டினார். இதில் சந்திராயன் III மாதிரி அனைவரையும் வியப்பில் ஆழ்த்தியது. சந்திராயன் III மாதிரி தொழில்நுட்பத்தோடு இயங்கும் முறையில் மாணவர்களால் உருவாக்கப்பட்டதால் பெற்றோர்கள் ஆர்வமுடன் கேட்டும் கண்டும் ரசித்தனர். தமிழர்களின் பழைய கலையான பொம்மலாட்டபொம்மைகள் மூலம் கதை சொல்லும் கைவினை பொருட்கள், வானத்தில் இருக்கும் கோள்களின் அமைப்பு மற்றும் பழைய சீன முறையில் உருவாக்கப்பட்ட எளிய கணித கருவி ஆகியவை கண்காட்சியில் இடம்பெற்று புதிய செய்திகளை பெற்றோர்கள் தெரிந்து கொள்ளவும் மாணவர்களுக்கு எளிமையான கற்றலுக்கும் இந்த அறிவியல் மற்றும் கைவினைப் பொருட்கள் கண்காட்சி பயனுள்ளதாக அமைந்தது. ஆயிரத்திற்கும் மேற்பட்ட கைவினைப்பொருட்களும் இருநூறுக்கு மேற்பட்ட அறிவியல் தொடர்பான பொருட்களும் மேலும் முந்நூறுக்கும் மேற்பட்ட வானியல், கணிதம், சுற்றுச்சூழல் தொடர்பான பொருட்களும் இக்கண்காட்சியில் இடம்பெற்றிருந்தன. இதனை 1500-க்கு மேற்பட்ட பெற்றோர்கள், பொதுமக்கள் கண்காட்சியை கண்டு மகிழ்ச்சியடைந்தார்கள். இந்நிகழ்வினை மாணவர்களே சிறப்பாக ஒருங்கிணைத்து நடத்தியது மேலும் பள்ளிக்கு பெருமை சேர்த்தது.

ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மாணவர்கள் அருள்மிகு பிரகதாம்பாள்கோயில் களப்பயணம்
2023-12-07 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக்.மேல்நிலைப் பள்ளியின் முதல் வகுப்பு மாணவர்கள் களப்பயணமாக பிரகதாம்பாள் கோயிலுக்கு அழைத்துச் செல்லப்பட்டனர். ஒவ்வொரு ஆண்டும் இதுபோன்ற களப்பயணங்கள் மூலம் மாணவ மாணவிகளுக்கு கல்வியறிவோடு வெளியுலக அனுபவங்கள், நடைமுறை வாழ்க்கையில் அறிந்துகொள்ள வேண்டியவைகளை அறிமுகப்படுத்தும் வகையில் இந்த ஆண்டு ஸ்ரீ பிரகதாம்பாள் கோயிலுக்கு களப்பயணமாக முதல் வகுப்பு மாணவ மாணவிகள் அழைத்துச்செல்லப்பட்டனர். மாணவர்கள் ஆர்வமுடன் குடை வரைக்கோயிலின் சிற்பங்களைக் கண்டுகளித்தனர். கோயில் அர்ச்சகர் குழந்தைகளுக்கு ஆர்முடன் எல்லா இடங்களையும் சுற்றிக் காட்டினார். மேலும் காமதேனுவுக்கு தேவேந்திரனால் சாபம்பெற்று பூலோகம் வந்து கபில மகரிஷியின் ஆலோசனைப்படி கங்கையின் புனிதநீரை காதில் கொண்டுவந்து ஈஸ்வரனுக்கு அபிஷேகம் செய்து சாபம் நீங்கிய திருத்தலம் திருக்கோகர்ணம் ஸ்ரீ பிரகதாம்பாள் கோயில் என்ற கோயில் தலவரலாறையும் குழந்தைகள் ஆர்வமுடன் கேட்டுத் தெரிந்துகொண்டனர். குழந்தையும் தெய்வமும் குணத்தால் ஒன்று என்கிற மாதிரி கூட்டமாய் குழந்தைகள் கோயிலில் வலம் வந்தது காண்போரை வியக்க வைத்தது. இந்தக் களப்பயணத்தில் ஓருங்கிணைப்பாளர் கோமதி பிள்ளை, ஆசிரியைகள் சிவதர்சினி, யுவராணி, சரண்யா, புவனேஸ்வரி. சரசு, பாரதி, மற்றும் ஆசிரியர்கள் உதயகுமார், ராமன், காசாவயல் கண்ணன் ஆகியோர் கலந்துகொண்டு களப்பயணத்தை சிறப்பித்தனர்.

ஸ்ரீ வெங்கடேஸ்வரா மெட்ரிக். மேல்நிலைப்பள்ளியின் சுதந்திர தினவிழாவில் சட்டமன்ற உறுப்பினர் டாக்டர் முத்துராஜா பங்கேற்பு
2023-12-07 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் 76 ஆவது சுதந்திர தினவிழா நடைபெற்றது. விழாவுக்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். சிறப்பு விருந்தினராக கலந்துக்கொண்ட சட்டமன்ற உறுப்பினர் வை. முத்துராஜா தேசியக்கொடி ஏற்றி வைத்து சிறப்புரையாற்றினார் விழாவில் மாணவர்கள் தமிழ் மற்றும் ஆங்கிலத்தில் சுதந்திரதின உரை நிகழ்த்தினார்கள். தேசபக்திப் பாடல்கள் பாடினார்கள். மூவர்ணக்கொடி தன் வரலாறு கூறுவது போல கவிதை வாசித்தனர். தமிழில் பேசிய தாரிகா என்ற மாணவி இந்தியாவிலேயே கல்வியில் சிறந்த மாநிலமாக தமிழ்நாட்டை மாற்றியிருக்கின்ற முதல்வர் அவர்களுக்கு நன்றி சொல்லுங்கள் என சட்டமன்ற உறுப்பினரைக் கேட்டுக்கொண்டது அனைவரையும் கவர்ந்தது. சுதந்திர தின விழிப்புணர்வு பாடல்களுக்கான நடனம் காண்போரைக் கவர்ந்தன. சிறப்பு விருந்தினர் சட்டமன்ற உறுப்பினர் முத்துராஜா பேசும் போது ,இந்த பள்ளி விழாவில் முழுவதும் மாணவர்களே ஒருங்கிணைத்து விழாவை நடத்துகிறார்கள் என்று சொன்னார்கள். நானும் கவனித்திருக்கிறேன். எங்கு நடக்கின்ற விழாவாக இருந்தாலும்; வெங்கடேஸ்வரா பள்ளி மாணவர்கள் அதில் கலந்துகொண்டிருக்கிறார்கள். அந்த வகையில் பள்ளி நிர்வாகத்தைப் பாராட்டுகின்றேன். இங்கே எங்களைப் போன்றவர்களை அழைத்து பேச வைப்பதன் நோக்கம் மாணவர்கள் நீங்கள் உழைப்பால் உயர்ந்து சமூகத்தில் பெரிய மனிதர்களாக விளங்கவேண்டும். உழைப்பால் உயர்ந்தவர்களை ரோல்மாடலாக எடுத்துக்கொண்டு வாழ்வில் முன்னேற வேண்டும் என்று குறிப்பிட்டார். நிகழ்ச்சியில் ஆகஸ்ட் 15ஆம் தேதி பிறந்த மாணவர்களுக்கு பிறந்தநாள் பரிசு வழங்கப்பட்டது. பள்ளியில் எல்.கே.ஜி. தொடங்கி பன்னிரெண்டாம் வகுப்பு படிக்கும் மாணவர்களுக்கு நினைவுப்பரிசுகளை சிறப்பு விருந்தினர் ராஜகுமாரி முத்துராஜா வழங்கினார். பள்ளியின் மேலாண்மை இயக்குனர் நிவேதிதா மூர்த்தி அனைத்து மாணவர்களுக்கும் பெற்றோர்களுக்கும் சுதந்திர தினத்தை முன்னிட்டு இனிப்புகளை வழங்கினார். முன்னதாக பள்ளியின் ஆலோசகர் அஞ்சலிதேவி தங்கம்மூர்த்தி வரவேற்க, ஒன்பதாம் வகுப்பு மாணவன் கௌதம் நன்றி கூறினார். நிகழ்ச்சியில் பள்ளியின் துணைமுதல்வர் குமாரவேல், அரசு சிறப்பு வழக்கறிஞர் செந்தில்குமார், அண்ணாமலை, கல்வித்துறை வெங்கடகிருஷ்ணன், மகாத்மா ரவிச்சந்திரன், துரைமணி, பள்ளியின் ஒருங்கிணைப்பாளர்கள் கௌரி, அபிராமசுந்தரி, வரலெட்சுமி, கோமதி பிள்ளை, மற்றும் மேலாளர் ராஜா ஆசிரியர்கள் காசாவயல்கண்ணன், உதயகுமார், ராமன், நீலகண்டன், ஆனந்தி, சுமதி, விசாலி மற்றும் ஏராளமான பெற்றோர்களும் மாணவர்களும் கலந்து கொண்டர். நிகழ்ச்சியை ஒன்பதாம் வகுப்பு மாணவிகள் அஅ.அட்சயா ஸ்ரீ, நிகிதா ஸ்ரீ ஆகியோர் தொகுத்து வழங்கினர்.

ஸ்ரீ வெங்கடேஸ்வரா மெட்ரிக்.மேல்நிலைப்பபள்ளி மாணவர்கள் மாநில அளவிலான நீச்சல் போட்டியில் மாணவர்கள் சாதனை
2023-12-07 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் மாநில அளவிலான நீச்சல் போட்டியில் வென்று சாதனை படைத்துள்ளனர். ஈரோட்டில் நடைபெற்ற அக்வா சேலஞ்ச்-2023 என்ற மாநில அளவிலான நீச்சல் போட்டியில் பல்வேறு மாவட்டங்களிலிருந்து மாணவர்கள் கலந்து கொண்டனர். அதில் தனுஷ் கிருஷ்ணன் பிஆர் 100மீ பிரிவில் இரண்டாம் பரிசும், சந்தோஷிகா பிஆர் 250 மீ பிரிவில் மூன்றாம் பரிசும், பிளை 50 மீ பிரிவில் இரண்டாம் பரிசும், தேவிகா கிரேடு 4ல் இரண்டாம் பரிசும் பெற்று மாநில அளவிலான நீச்சல் போட்டியில் வென்று பள்ளி;க்கு பெருமை சேர்த்துள்ளனர். நீச்சல் போட்டியில் கலந்து கொண்டு வெற்றி பெற்று பள்ளிக்கு வந்த மாணவர்களை பள்ளியின் முதல்வர் கவிஞர் தங்கம் மூர்த்தி பரிசுகள் வழங்கி பாராட்டுகளை தெரிவித்தார். வெற்றிபெற்ற மாணவர்களுக்கு பள்ளியின் துணை முதல்வர் குமாரவேல் மற்றும் ஆசிரியப் பெருமக்கள் வாழ்த்துக்கள் தெரிவித்தனர்.

ஸ்ரீ வெங்கடேஸ்வரா மெட்ரிக்.மேல்நிலைப் பள்ளியில் கவிஞர் தங்கம் மூர்த்தி பிறந்த நாள் சிறப்பு வாசிப்போர் மன்றக் கூட்டம்.
2023-11-24 08:00 - 17:00
ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் தமிழ் நாட்டிலேயே முதன்முதலாக பள்ளியில் வாசிப்போர் மன்றம் துவங்கி நடைபெற்று வருகின்றது. வாசிப்பேர் மன்றத்தின் ஐந்தாவது கூட்டம் பள்ளி முதல்வர் கவிஞர் தங்கம் மூர்த்தியின் பிறந்த நாள் சிறப்பு வாசிப்போர் மன்றமாக நடைபெற்றது. கூட்டத்தில் மாணவர்கள் கவிஞர் தங்கம் மூர்த்தியின் கவிதைகளை விமர்சனம் செய்து பேசினர். கூட்டத்திற்கு வாசிப்போர் மன்றத் தலைவர் மாணவி அட்சயா ஸ்ரீ தலைமையேற்றார். சிறப்பு விருந்தினராக பாரதி கலை மற்றும் அறிவியல் கல்லூரி பேராசிரியை க. உஷா நந்தினி கலந்துகொண்டார். வாசிப்போர் மன்றத்தில் கவிஞர் தங்கம் மூர்த்தியின் கவிதை நூல்களை வாசித்து மாணவர்கள் உரை நிகழ்த்தினர். “கூடு திரும்புதல் எளிதன்று” எனும் தலைப்பில் மதுஸ்ரீ அ.அ. அதியன், ”தேவதைகளால் தேடப்படுபவன்” என்ற தலைப்பில் சர்விகா, மோகித் கிஷோர், “மழையின் கையெழுத்து” என்ற கவிதைத் தொகுப்பை ஹரி யுகாஷ் என்ற மாணவனும், “என் பண்டிகை நாட்குறிப்பு” எனும் புத்தகத்தை கவிசாகர், மற்றும் கனிஸ்கா ஆகியோரும், “தங்கம் மூர்த்தி கவிதைகள்” எனும் நூலை கௌசிக் மற்றும் பொய்யெனப் பெய்யும் மழை” எனும் தலைப்பில் லோகித் என்ற மாணவரும் சிறப்பாக உரையாற்றினர். சிறப்பு விருந்தினராக கலந்து கொண்ட தமுஎகச நகரப் பொருளாளரும், கவிஞர் தங்கம் மூர்த்தி கவிதைகளை முனைவு பட்ட ஆய்வு செய்யும் பேராசிரியை உஷா நந்தினி பேசும்போது “இங்கே ஆறாம் வகுப்பு முதல் ஒன்பதாம் வகுப்பு மாணவர்கள் கலந்து கொண்டு கவிஞர் தங்கம் மூர்த்தியின் கவிதைகளை வாசித்து அவர்கள் பார்வையில் விமர்சனம் செய்தனர். கவிதையின் மீது அவர்களுக்கு இருக்கின்ற ஆர்வம் மட்டுமல்ல பாடப்புத்தகங்களைத் தாண்டி பல்வேறு நூல்களை வாசிக்த் தூண்டுகின்ற பள்ளியின் முதல்வர் கவிஞர் தங்கம் மூர்த்தி அவர்களின் வழிகாட்டுதலே காரணமாகும். இந்த வயதிலேயே கவிதைகளை விமர்சனம் செய்பவர்கள் வருங்காலங்களில் சிறப்பான நிலைக்கு உயர்வார்கள்” என்று குறிப்பிட்டார். இந்த நிகழ்வில் பள்ளியின் துணைமுதல்வர் குமாரவேல், ஒருங்கிணைப்பாளர்கள் கௌரி, கோமதி, ஆசிரியர்கள் கணியன் செல்வராஜ், உதயகுமார், காசாவயல் கண்ணன் ஆகியோர் கலந்துகொண்டனர். முன்னதாக வாசிப்போர் மன்ற துணைச் செயலாளர் மாணவி பவித்ரா வரவேற்க, செயலாளர் ஷீபா நன்றி கூறினார். நிகழ்வை தணைத்தலைவர் மாணவி உதயரிஷனியா தொகுத்து வழங்கினார்.

வெங்கடேஸ்வரா மெட்ரிக். மேல்நிலைப்பள்ளியில் பார்வையாளர்களைக் கவர்ந்த பழங்காலப் பொருட்கள் கண்காட்சி
2023-11-24 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் பழங்காலப் பொருட்கள் கண்காட்சி நடைபெற்றது. இந்த கண்காட்சியை பள்ளியின் முதல்வர் கவிஞர் தங்கம் மூர்த்தி தலைமையில் பள்ளியின் ஆலோசகர்; கவிஞர் அஞ்சலிதேவி தங்கம் மூர்த்தி தொடங்கி வைத்தார். இந்தக் கண்காட்சியில் இந்தத் தலைமுறை கண்டிராத பல அரிய பொருட்கள் காட்சிப்படுத்தப்பட்டிருந்தன. குறிப்பாக அந்தக் காலத்தில் பயன்படுத்திய நெல் குருது, மரத்தாலான உரல் உலக்கை முதலில் தயாரிக்கப்ட்ட பழைய கருப்பு வெள்ளை தொலைக்காட்சிப்பெட்டி, வானொலிப்பெட்டி, கடல் சங்குகள், புதுக்கோட்டை சமஸ்தானத்தால் வெளியிடப்பட்ட அம்மன் காசு, மற்றும் பழைய நாணயங்கள், அரிய வகை பழங்காலக் கத்திகள், பழைய டிரங்க் பெட்டிகள் இடம்பெற்றிருந்தன கண்காட்சியைத் தொடங்கி வைத்த பள்ளியின் ஆலோசகர் கவிஞர் அஞ்சலிதேவி தங்கம் மூர்த்தி கூறும்போது “ இந்தக் கண்காட்சியில் இடம்பெற்றுள்ள பொருட்களைப் பார்க்கி;ன்றபோது நமக்கு பழைய ஞாபகங்கள் வந்துவிடுகின்றன. மரத்தாலான பொருட்கள், பீங்கான் பொருட்கள், போன்ற அரிய வகை பொருட்களை இந்தத் தலைமுறை அறிந்துகொள்ள இந்தக் கண்காட்சி பெரிதும் பயனுள்ளதாக அமைந்துள்ளது. நெகிழிப் பயன்பாடுகளை தவிர்க்க வேண்டிய கட்டயாத்திலிருக்கின்ற இந்தக் காலததில் இதுபோன்ற பழைய புராதன பொருட்கள் மறுபடி பயன்பாட்டுக்கு வந்தால் இயற்கையை பாதுகாக்கலாம் என்று காண்போரை வியக்க வைத்தது கண்காட்சி என்று குறிப்பட்டார். இந்த பழங்காலப் பொருட்கள் கண்காட்சியை ஏற்பாடு செய்து நடத்திய முற்போக்கு எழுத்தாளர் சங்கத்தின் நகரத்தலைவர், தொல்லியல் துறை மாவட்டப் பொறுப்பாளர் கவிஞர் சு. பீர்முகமது காட்சிப்படுத்தப்பட்டுள்ள பொருட்களைப் பற்றிய விளக்கங்களை பார்வையாளர்களுக்கு விளக்கினார். விழாவில் பள்ளியின் துணைமுதல்வர் குமாரவேல், ஒருங்கிணைப்பாளர்கள் கௌரி, கோமதிப்பிள்ளை ஆசிரியர்கள் கணியன் செல்வராஜ், உதயகுமார், கவிஞர்கள் சுரேஷ்மான்யா, புதுகைப்புதல்வன், ஈழபாரதி. பேராசிரியர் ராமன், மற்றும் ஏராளமான பொதுமக்களும் பெற்றோர்களும் கலந்துகொண்டு கண்காட்சியை பார்வையிட்டனர்.

‘இல்லந்தோறும் தேசியக் கொடி’
2023-11-24 08:00 - 17:00
நாட்டின் 76-வது சுதந்திரப் பெருவிழாவின் ஒரு பகுதியாக என்ற திட்டத்தின் அடிப்படையில் ஸ்ரீ வெங்கடேஸ்வரா மெட்ரிக். மேல்நிலைப்பள்ளி ஆசிரியர்களுக்கு தேசியக் கொடியினை பள்ளி முதல்வர் கவிஞர் தங்கம் மூர்த்தி வழங்கினார்.

ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் பங்குபெற்ற போதைப் பொருள் பயன்பாட்டிற்கு எதிரான விழிப்புணர்வு பேரணி
2023-11-24 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் புதுக்கோட்டை மதுவிலக்கு அமலாக்கப்பிரிவு காவல்துறையுடன் இணைந்து நடத்திய போதைப் பொருள் பயன்பாட்டிற்கு எதிரான விழிப்புணர்வுப் பேரணி நடைபெற்றது.
போதைப் பொருள் பயன்பாட்டிற்கு எதிரான சமூக விழிப்புணர்வு பெறும் நோக்கில் தமிழ்நாடு அரசால் மேற்கொள்ளப்படும் பல்வேறு நடவடிக்கையின் ஒரு பகுதியாக கடந்த ஆண்டு போதைப்பொருள் எதிர்ப்பு உறுதிமொழி ஏற்றல் மற்றும் விழிப்புணர்வு நிகழ்ச்சிகள் நடத்தப்பட்டன. அதன் தொடர்ச்சியாக, பள்ளி மாணவர்களிடையே விழிப்புணர்வை ஏற்படுத்தும் விதமாக போதைப் பொருள் பயன்பாடற்ற தமிழ்நாடு பெருந்திரள் போதை எதிர்ப்பு உறுதிமொழி ஏற்றல் மற்றும் விழிப்புணர்வு பேரணியை பள்ளியின் முதல்வர் கவிஞர் தங்கம் மூர்த்தி தலைமையில் புதுக்கோட்டை மதுவிலக்கு அமலாக்கபபிரிவு காவல் ஆய்வாளர் மணமல்லி கொடியசைத்து தொடங்கி வைத்தார். பேரணியானது பள்ளியிலிருந்து தொடங்கி மேலமேட்டுத்தெரு வழியாக திருவப்பூர் ரயில்வே கேட் சென்று மாரியம்மன் கோயில் வழியாக பள்ளியை வந்தடைந்தது. போதைபொருள்களுக்கு எதிரான விழிப்புணர்வு பேரணியில் “ கைவிடு கைவிடு மதுப்பழக்கத்தைக் கைவிடு,” “குடிக்காதே குடிக்காதே மதுபானங்களைக் குடிக்காதே,” “அழிக்காதே அழிக்காதே குடும்ப நலனை அழிக்காதே” போன்ற கோஷங்களை எழுப்பியது கடைவீதிகளில் பொதுமக்களுக்கான விழிப்புணர்வாக அமைந்தது. நிறைவாக மாணவர்கள் போதைப்பொருள் பயன்பாட்டிற்கு எதிரான விழிப்புணர்வு உறுதிமொழி எடுத்துக்கொண்டனர். இந்த நிகழ்வில் காவல்துணை ஆய்வளர் பாலாஜி, காவலர்கள் சங்கர நாராணண், கந்தவேல், செபஸ்டின், பள்ளியின் துணைமுதல்வர் குமாரவேல், பள்ளியின் ஒருங்கிணைப்பாளர்கள் கௌரி, அபிராமசுந்தரி, ஆசிரியர்கள் கமல்ராஜ், காசாவயல் கண்ணன், உதயகுமார், கணியன் செல்வராஜ், ராமன் மற்றும் ஏராளமான மேல்நிலை வகுப்பு ஆசிரியர்கள்; கலந்து கொண்டனர்.

உலக புகைப்பட தினமும் முதல் சினிமா கருவியும்
2023-11-24 08:00 - 17:00
உலக புகைப்பட தினத்தை முன்னிட்டு புதுக்கோட்டை ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் முதல் புகைப்படக் கருவி மற்றும் திரைப்படக் கருவி காட்சிக்கு வைக்கப்பட்டிருந்தது. புகைப்படத்திலிருந்து சினிமா என்கிற நிலைக்கு தொழில்நுட்ப மாற்றம் நிகழ்த்திய கருவிகளை சேகரித்து பாதுகாத்து வரும் நா. முகமது அப்சர் என்ற பதினொன்றாம் வகுப்பு மாணவன் காட்சிப் படுத்தியிருந்தார். முதல் சினிமா கருவியோடு உலகத் திரைப்பட தினத்தை முன்னிட்டு சினிமா தொழில்நுட்பம் வளர்ந்த வரலாறுகளை மாணவன் விளக்கிக் கூறினார். பெற்றோர்கள் மற்றும் மாணவர்கள் முதல் சினிமா கருவியை பார்த்து வியந்து அவற்றோடு செல்பி எடுத்துக்கொண்டனர். இந்நிகழ்வில் பள்ளி முதல்வர் கவிஞர் தங்கம் மூர்த்தி மாணவனைப் பாராட்டி பரிசு வழங்கினார். துணைமுதல்வர் குமாரவேல் மற்றும் ஆசிரியர்கள் பலர் கலந்துகொண்டனர்.

ஸ்ரீ வெங்கடேஸ்வரா மெட்ரிக். மேல்நிலைப்பள்ளியின் சுதந்திர தினவிழாவில் சட்டமன்ற உறுப்பினர் டாக்டர் முத்துராஜா பங்கேற்பு
2023-11-24 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் 76 ஆவது சுதந்திர தினவிழா நடைபெற்றது. விழாவுக்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். சிறப்பு விருந்தினராக கலந்துக்கொண்ட சட்டமன்ற உறுப்பினர் வை. முத்துராஜா தேசியக்கொடி ஏற்றி வைத்து சிறப்புரையாற்றினார் விழாவில் மாணவர்கள் தமிழ் மற்றும் ஆங்கிலத்தில் சுதந்திரதின உரை நிகழ்த்தினார்கள். தேசபக்திப் பாடல்கள் பாடினார்கள். மூவர்ணக்கொடி தன் வரலாறு கூறுவது போல கவிதை வாசித்தனர். தமிழில் பேசிய தாரிகா என்ற மாணவி இந்தியாவிலேயே கல்வியில் சிறந்த மாநிலமாக தமிழ்நாட்டை மாற்றியிருக்கின்ற முதல்வர் அவர்களுக்கு நன்றி சொல்லுங்கள் என சட்டமன்ற உறுப்பினரைக் கேட்டுக்கொண்டது அனைவரையும் கவர்ந்தது. சுதந்திர தின விழிப்புணர்வு பாடல்களுக்கான நடனம் காண்போnரைக் கவர்ந்தன. சிறப்பு விருந்தினர் சட்டமன்ற உறுப்பினர் முத்துராஜா பேசும் போது “;.இந்த பள்ளி விழாவில் முழுவதும் மாணவர்களே ஒருங்கிணைத்து விழாவை நடத்துகிறார்கள் என்று சொன்னார்கள். நானும் கவனித்திருக்கிறேன். எங்கு நடக்கின்ற விழாவாக இருந்தாலும்; வெங்கடேஸ்வரா பள்ளி மாணவர்கள் அதில் கலந்துகொண்டிருக்கிறார்கள். அந்த வகையில் பள்ளி நிர்வாகத்தைப் பாராட்டுகின்றேன். இங்கே எங்களைப் போன்றவர்களை அழைத்து பேச வைப்பதன் நோக்கம் மாணவர்கள் நீங்கள் உழைப்பால் உயர்ந்து சமூகத்தில் பெரிய மனிதர்களாக விளங்கவேண்டும். உழைப்பால் உயர்ந்தவர்களை ரோல்மாடலாக எடுத்துக்கொண்டு வாழ்வில் முன்னேற வேண்டும்” என்று குறிப்பிட்டார். “ நிகழ்ச்சியில் ஆகஸ்ட் 15ஆம் தேதி பிறந்த மாணவர்களுக்கு பிறந்தநாள் பரிசு வழங்கப்பட்டது. பள்ளியில் எல்.கே.ஜி. தொடங்கி பன்னிரண்டாம் வகுப்பு படிக்கும் மாணவர்களுக்கு நினைவுப்பரிசுகளை சிறப்பு விருந்தினர் ராஜகுமாரி முத்துராஜா வழங்கினார். பள்ளியின் மேலாண்மை இயக்குனர் நிவேதிதா மூர்த்தி அனைத்து மாணவர்களுக்கும் பெற்றோர்களுக்கும் சுதந்திர தினத்தை முன்னிட்டு இனிப்புகளை வழங்கினார். முன்னதாக பள்ளியின் ஆலோசகர் அஞ்சலிதேவி தங்கம்மூர்த்தி வரவேற்க, ஒன்பதாம் வகுப்பு மாணவன் கௌதம் நன்றி கூறினார். நிகழ்ச்சியில் பள்ளியின் துணைமுதல்வர் குமாரவேல், அரசு சிறப்பு வழக்கறிஞர் செந்தில்குமார், அண்ணாமலை, கல்வித்துறை வெங்கடகிருஸ்ணன், மகாத்மா ரவிச்சந்திரன், துரைமணி, பள்ளியின் ஒருங்கிணைப்பாளர்கள் கௌரி, அபிராமசுந்தரி, வரலெட்சுமி, கோமதி பிள்ளை, மற்றும் மேலாளர் ராஜா ஆசிரியர்கள் காசாவயல்கண்ணன், உதயகுமார், ராமன், நீலகண்டன், ஆனந்தி, சுமதி, விசாலி மற்றும் ஏராளமான பெற்றோர்களும் மாணவர்களும் கலந்து கொண்டர். நிகழ்ச்சியை ஒன்பதாம் வகுப்பு மாணவிகள் அஅ.அட்சயா ஸ்ரீ, நிகிதா ஸ்ரீ ஆகியோர் தொகுத்து வழங்கினர்.

ஸ்ரீ வெங்கடேஸ்வரா மெட்ரிக். மேல்நிலைப்பள்ளியின் சுதந்திர தினவிழாவில் சட்டமன்ற உறுப்பினர் டாக்டர் முத்துராஜா பங்கேற்பு
2023-11-24 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் 76 ஆவது சுதந்திர தினவிழா நடைபெற்றது. விழாவுக்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். சிறப்பு விருந்தினராக கலந்துக்கொண்ட சட்டமன்ற உறுப்பினர் வை. முத்துராஜா தேசியக்கொடி ஏற்றி வைத்து சிறப்புரையாற்றினார் விழாவில் மாணவர்கள் தமிழ் மற்றும் ஆங்கிலத்தில் சுதந்திரதின உரை நிகழ்த்தினார்கள். தேசபக்திப் பாடல்கள் பாடினார்கள். மூவர்ணக்கொடி தன் வரலாறு கூறுவது போல கவிதை வாசித்தனர். தமிழில் பேசிய தாரிகா என்ற மாணவி இந்தியாவிலேயே கல்வியில் சிறந்த மாநிலமாக தமிழ்நாட்டை மாற்றியிருக்கின்ற முதல்வர் அவர்களுக்கு நன்றி சொல்லுங்கள் என சட்டமன்ற உறுப்பினரைக் கேட்டுக்கொண்டது அனைவரையும் கவர்ந்தது. சுதந்திர தின விழிப்புணர்வு பாடல்களுக்கான நடனம் காண்போnரைக் கவர்ந்தன. சிறப்பு விருந்தினர் சட்டமன்ற உறுப்பினர் முத்துராஜா பேசும் போது இந்த பள்ளி விழாவில் முழுவதும் மாணவர்களே ஒருங்கிணைத்து விழாவை நடத்துகிறார்கள் என்று சொன்னார்கள். நானும் கவனித்திருக்கிறேன். எங்கு நடக்கின்ற விழாவாக இருந்தாலும்; வெங்கடேஸ்வரா பள்ளி மாணவர்கள் அதில் கலந்துகொண்டிருக்கிறார்கள். அந்த வகையில் பள்ளி நிர்வாகத்தைப் பாராட்டுகின்றேன். இங்கே எங்களைப் போன்றவர்களை அழைத்து பேச வைப்பதன் நோக்கம் மாணவர்கள் நீங்கள் உழைப்பால் உயர்ந்து சமூகத்தில் பெரிய மனிதர்களாக விளங்கவேண்டும். உழைப்பால் உயர்ந்தவர்களை ரோல்மாடலாக எடுத்துக்கொண்டு வாழ்வில் முன்னேற வேண்டும்” என்று குறிப்பிட்டார். “ நிகழ்ச்சியில் ஆகஸ்ட் 15ஆம் தேதி பிறந்த மாணவர்களுக்கு பிறந்தநாள் பரிசு வழங்கப்பட்டது. பள்ளியில் எல்.கே.ஜி. தொடங்கி பன்னிரண்டாம் வகுப்பு படிக்கும் மாணவர்களுக்கு நினைவுப்பரிசுகளை சிறப்பு விருந்தினர் ராஜகுமாரி முத்துராஜா வழங்கினார். பள்ளியின் மேலாண்மை இயக்குனர் நிவேதிதா மூர்த்தி அனைத்து மாணவர்களுக்கும் பெற்றோர்களுக்கும் சுதந்திர தினத்தை முன்னிட்டு இனிப்புகளை வழங்கினார். முன்னதாக பள்ளியின் ஆலோசகர் அஞ்சலிதேவி தங்கம்மூர்த்தி வரவேற்க, ஒன்பதாம் வகுப்பு மாணவன் கௌதம் நன்றி கூறினார். நிகழ்ச்சியில் பள்ளியின் துணைமுதல்வர் குமாரவேல், அரசு சிறப்பு வழக்கறிஞர் செந்தில்குமார், அண்ணாமலை, கல்வித்துறை வெங்கடகிருஸ்ணன், மகாத்மா ரவிச்சந்திரன், துரைமணி, பள்ளியின் ஒருங்கிணைப்பாளர்கள் கௌரி, அபிராமசுந்தரி, வரலெட்சுமி, கோமதி பிள்ளை, மற்றும் மேலாளர் ராஜா ஆசிரியர்கள் காசாவயல்கண்ணன், உதயகுமார், ராமன், நீலகண்டன், ஆனந்தி, சுமதி, விசாலி மற்றும் ஏராளமான பெற்றோர்களும் மாணவர்களும் கலந்து கொண்டர். நிகழ்ச்சியை ஒன்பதாம் வகுப்பு மாணவிகள் அஅ.அட்சயா ஸ்ரீ, நிகிதா ஸ்ரீ ஆகியோர் தொகுத்து வழங்கினர்.

ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் அருங்காட்சியக களப்பயணம்
2023-11-22 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மாணவர்கள் இன்று களப்பயணமாக அருங்காட்சியகத்துக்கு அழைத்துச் செல்லப்பட்டனர். பள்ளியின் ஐந்தாம் வகுப்பு மாணவர்கள் அருங்காட்சியத்தை பார்வையிட்டனர். புதுக்கோட்டைஅருங்காட்சியகம் 1910 ஆண்டு புதுக்கோட்டையை ஆண்ட தொண்டைமான் மன்னர்களால் தொடங்க்பெற்ற பழமையான அருங்காட்சியகமாகும். இங்கு பதப்படுத்தப்பட்ட பல்லிகளும் பாம்புகளும் தொல்லியல் ஆய்வுகளில் கண்டெடுக்கப்ட்ட அரியவகைப் பெர்ருட்களும் பார்வைக்கு வைக்கப்பட்டிருக்கின்றன. பார்வையாளர்களைக் கவரும் வண்ணம் நுழைவாயிலில் மிகப்பிரமாண்டமான டைனோசர் வரவேற்கிறது. காட்சிப்படுத்தப்பட்டிருந்த அனைத்துப் பொருட்களையும் பொருமையுடன் கண்டு, அவற்றுக்கான விளக்கங்களை ஆசிரியர்களிடம் கேட்டும் பயனடைந்தனர் மாணவர்கள். பாடப்புத்தகங்களைத் தாண்டி வெளியுலக அறிவை பெற வேண்டுமென்ற நோக்கத்தில் ஒவ்வொரு ஆண்டும் வயல்வெளி, நூலகம், உழவர் சந்தை, ரயில்வே நிலையம், அஞ்சலம் என பல்வேறு இடங்களை பள்ளி மாணவர்கள் பார்வையிட அழைத்துச் செல்கிறோம் என்கிறார் பள்ளியின் முதல்வர் கவிஞர் தங்கம் மூர்த்தி. இந்த நிகழ்வில் ஒருங்கிணைப்பாளர் கோமதி பிள்ளை, ஆசிரியர்கள் உதயகுமார், ராமன், ரம்யா, கலையரசி, ஆகியோர் கலந்துகொண்டு மாணவர்களை அருங்காட்சியகம் பார்வையிட உதவினர்.

உழவர் சந்தைக்கு வந்த மழலைக்குழந்தைகள்! ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மாணவர்களின் உழவர் சந்தைக் களப்பயணம்.
2023-11-22 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப் பள்ளியில் யுகேஜி மாணவர்கள்; களப்பயணமாக உழவர் சந்தைக்கு அழைத்துச் செல்லப்பட்டனர். மழலைக் குழந்தைகள் உழவர் சந்தையின் காய்கறிக் கடைகள் ஒவ்வொன்றுக்கும் சென்று அவரைக் காய், பீர்க்கங்காய் பாகற்காய், கத்தரிக்காய் மற்றும் பழங்களின் பெயர்களையும் விற்பனை செய்வோரிடம் ஆர்வமாய்க் கேட்டுத் தெரிந்து கொண்டனர். விற்பனை செய்யும் கிராமத்துப் மக்களும் அன்போடு வரவழைத்து அவர்களின் ஆர்வத்தை பாராட்டி, நெல்லி, கொய்யா, பப்பாளி, குழந்தைகளுக்கு கொடுத்து மகிழ்ந்தனர். பள்ளியின் முதல்வர் கவிஞர் தங்கம் மூர்த்தி “ஏட்டுச்சுரைக்காய் கறிக்கு உதவாது” என்பதைப்போல பாடங்களில் படங்களில் உள்ள பொருட்களை நேரடியாக கண்டு மாணவர்கள் அறிந்துகொள்ள இதுமாதிரி களப்பயணங்களை தொடர்ந்து எங்கள் பள்ளியில் முன்னெடுக்கின்றோம்” என்று குறிப்பிட்டார். உழவர் சந்தைக் களப்பயத்தில் ஒருங்கிணைப்பர்ளர் கோமதி பிள்ளை, ஆசிரியைகள் சந்திரகாலா, பௌலின், சரசு ,பூரணி, யுவராணி, அனுராதா, விஷாலி, மற்றும ஆசிரியர்கள்; உதயகுமார், ராமன், காசாவயல் கண்ணன் ஆகியோர் கலந்துகொண்டு குழந்தைகளை பத்திரமாக களப்பயணத்துக்கு அழைத்துச்சென்று வந்தனர்.

“புத்தகங்கள் மாணவர்களுக்குப் புதிய சிறகுகளைத் தரும்” ஸ்ரீ வெங்கடேஸ்வரா மெட்ரிக்.மேல்நிலைப்பள்ளி “வாசிப்போர் மன்றம்” தொடக்க விழாவில் தமிழ்நாடு அறிவியல் இயக்க மாநில செயலாளர் எஸ்.டி. பாலகிருஷ்ணன்பேச்சு.
2023-11-22 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் “வாசிப்போர் மன்றம்” தொடக்கவிழா நடைபெற்றது. மேனாள் தலைமைச் செயலாளர் வெ. இறையன்பு அவர்களின் ஆலோசனைப்படி தமிழகத்திலேயே முதன்முதலாக மாணவர்களே ஒன்றுகூடி “வாசிப்போர் மன்றம”; தொடங்கினர். இந்த விழாவிற்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். சிறப்பு விருந்தினராக தமிழ்நாடு அறிவியல் இயக்க மாநில செயலாளர் மற்றும் “துளிர்”; மாத இதழின் ஆசிரியர் எஸ்.டி. பாலகிருஷ்ணன் கலந்துகொண்டு மன்றத்தைத் தொடங்கி வைத்து சிறப்புரையாற்றினார். அவர் பேசும்போது “ முன்னாள் தலைமைச் செயலாளர் இறையன்பு அவர்களால் இன்றைக்கு தமிழகமெங்கும் தொடங்க வேண்டும் என ஆலோசனை வழங்கப்பட்டுள்ள வாசிப்போர் மன்றம்” என்ற சிந்தனைக்கு பல ஆண்டுகளுக்கு முன்பே செயல் வடிவம் கொடுத்தவர் பள்ளியின் முதல்வர் கவிஞர் தங்கம் மூர்த்தி அவர்கள். “நோ புக் டே” எனும் புத்தகமில்லா தினம் கொண்டாடி பாடப்புத்தங்களைத் தாண்டி பல்வேறு நூல்களை வாசிக்கும் பழக்கத்தை மாணவர்களிடம் ஏற்படுத்திய பள்ளி இன்று தமிழகத்திலேயே முதன் முதலாக “வாசிப்போர் மன்றம்” தொடங்கிய பெருமை கொள்கிறது. இன்றைக்கு நூல்களை மதிப்புரை செய்த மாணவர்கள் மிகச் சிறப்பாக பேசினார்கள். தொடந்து எல்லா மாணவர்களும் நூல்களை வாசிப்பதிலும், படித்ததில் பிடித்ததை விவாதிப்பதிலும் கலந்துகொள்ள வேண்டும்”என்று பேசினார். வாசிப்போர் மன்றத்தின் தலைவராக அ.அ. அட்சயா, துணைத்தலைவராக உ.உ. உதயரிஷ்னியா, செயலாளர் மா. ஸ்ரீவர்சன், துணைச் செயலாளர்களாக மா.ரோகித், ச. தாரிகா ஆகியோர் தேர்வு செய்யப்பட்டனர். நிகழ்வில் “இப்படிக்கு மரம்” என்ற நூலைப்பற்றி மா.ஸ்ரீவர்சன், “மூன்றாம் உலகப்போர்” எனும் தலைப்பில் மா. ரோகித், கவிஞர் தங்கம் மூர்த்தி கவிதைகள் எனும் நூல்பற்றி அ.அ. அட்சயா ஸ்ரீ, உங்களோடு மூன்று நிமிடங்கள்” என்ற தலைப்பில் உ. உதயரிஷ்னியா, “இறையன்பு தகவல் களஞ்சியம்” பற்றி ஷீபா, “கனவுகள்”,எனும் கதைகள் தாரிகா, “மந்திர கிலுகிலுப்பை” என்னும் கதைகள சர்விகா, கணிணி முல்லா கதைகள் என்ற நகைச்சுவை கதைகள் கா.லோகித் ஆகிய மாணவர்கள் குறுகிய காலத்தில் பள்ளி நூலகத்திலிருந்து நூல்களைப் பெற்று வாசித்து மதிப்புரை வழங்கினார்கள். விழாவில் பள்ளியின் துணை முதல்வர் குமாரவேல், வழக்கறிஞர் செந்தில்குமார், கல்வித்துறை கணேஷ், மகாத்மா ரவிச்சந்திரன், பேராசிரியர் கருப்பையா, ஒருங்கிணைப்பாளர் கௌரி, காசாவயல் கண்ணன் ஆகியோர் கலந்துகொண்டு புதிதாக பொறுப்பேற்ற வாசிப்போர் மன்ற நிர்வாகிகளை வாழ்த்தினர்.முன்னதாக ஒருங்கிணைப்பாளர் கோமதி பிள்ளை வரவேற்க நிறைவாக தமிழாசிரியர் கணியன் செல்வராஜ் நன்றி கூறினார். நிகழ்வை ஆசிரியர் உதயகுமார் தொகுத்து வழங்கினார்.

புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப் பள்ளியில் புதுக்கோட்டை வாசிக்கிறது நிகழ்வு நடைபெற்றது.
2023-11-22 08:00 - 17:00
புதுக்கோட்டை மாவட்ட நிர்வாகம், தமிழ்நாடு அறிவியல் இயக்கம் இணைந்து நடத்தும் புதுக்கோட்டை புத்தகத் திருவிழா – 2023 வை முன்னிட்டு; வரவேற்புக்குழுத் தலைவர் மாவட்ட ஆட்சியர் அவர்கள் தலைமையில் மாவட்டம் முழுவதும் உள்ள பள்ளிகள் மற்றும் கல்லூரிகளில் மாணவர்கள் பங்கேற்கும் “புதுக்கோட்டை வாசிக்கிறது” என்ற நிகழ்வு 6-07-2023 வியாழக்கிழமை முற்பகல் 11.00 மணி முதல் 12.00 மணி வரை நடைபெற்றது. ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் ஆறு முதல் பன்னிரெண்டாம் வகுப்பு மாணவர்கள் சுமார் ஆயிரம் பேர் பள்ளி வளாகத்தில் அமர்ந்து பள்ளி நூலகத்திலிருந்து எடுத்து வரப்பட்ட கம்பராமாயணம், சிலப்பதிகாரம், திருக்குறள் போன்ற சங்க இலக்கியங்கள், பாரதி, பாரதிதாசன், பட்டுக்கோட்டை கல்யாண சுந்தரனார், கண்ணதாசன் கவிதைகளையும் புதுமைப்பித்தன், ஜெயகாந்தன், கந்தர்வன் சிறுகதைகளையும் சிறுவர் கதை களஞ்சியம் போன்ற தங்களுக்குப் பிடித்தமான நூல்களை ஆர்வமுடன் வாசித்தனர்.
பள்ளியின் முதல்வரும், புதுக்கோட்டை புத்தகத் திருவிழா ஒருங்கிணைப்பாளர்களில் ஒருவருமான கவிஞர் தங்கம் மூர்த்தி கூறும் போது முதல் முறையாக புத்தகத் திருவிழா புதுக்கோட்டையில் தொடங்கிய ஆண்டிலிருந்து புதுக்கோட்டை வாசிக்கிறது நிகழ்வில் எங்கள் பள்ளி மாணவர்கள் தொடர்ந்து பங்கேற்கிறார்கள். ஆயிரக்கணக்கான மாணவர்கள் ஓரிடத்தில் அமர்ந்து விரும்பிய நூல்களை வாசித்தார்கள். பள்ளி மாணவர்கள் பாடப்புத்தகங்களைத் தாண்டி பொதுவான நூல்களை வாசிப்பதால் மட்டுமே வாழ்க்கைக்குத் தேவையான அறத்தை, அறிவை, சான்றோர்களின் அனுபவங்களை அறிந்து தெளிவு பெற முடியும். இளமையில் கல் என்ற வாக்கிற்கிணங்க வாசிக்கும் பழக்கத்தை அறிய, நூல்களை நேசிக்கும் பழக்கத்தை ஏற்படுத்திக்கொள்ள இந்த “புதுக்கோட்டை வாசிக்கிறது” நிகழ்வு பெரிதும் உதவுகிறது என்று குறிப்பிட்டார். இந்த நிகழ்வில் பள்ளியின் துணைமுதல்வர் குமாரவேல், ஒருங்கிணைப்பாளர்கள் கௌரி, அபிராமசுந்தரி, வரலெட்சுமி, கோமதி, மேலாளர் ராஜா, ஆசிரியர்கள் காசாவயல் கண்ணன், உதயகுமார், செல்வராஜ்,ராமன் உடற்கல்வி ஆசிரியர்கள் நீலகண்டன், விசாலி மற்றும் பெரும்பாலான ஆசிரியகளும் மாணவர்களும் கலந்து கொண்டனர்.

ஸ்ரீ வெங்கடேஸ்வரா மெட்ரிக்.மேல்நிலைப்பள்ளி வாசிப்போர் மன்றம் சார்பாக டாக்டர் முத்துலெட்சுமி அம்மையார் நினைவு நாளில் மலரஞ்சலி செலுத்தப்பட்டது.
2023-11-22 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் வாசிப்போர் மன்றம் சார்பாக முத்துலெட்சுமி அம்மையாரின் நினைவு நாளில் மலரஞ்சலி செலுத்தப்பட்டது.
புதுக்கோட்டை திருக்கோகர்ணம் பகுதியில் ஜுலை 30 1888-ல் பிறந்து இந்தியாவின் முதல் பெண் மருத்துவர் பட்டம் பெற்று, சென்னை மாகாண சட்டசபைக்கு தேர்ந்தெடுக்கப்ட்டு, சென்னை மாநகராட்சியின் முதல் துணை மேயராகவும் விளங்கி இந்திய பெண்கள் சங்கத்தின் தலைவராகவும் பதவி வகித்தவர் டாக்டர் முத்துலெட்சுமி அம்மையார் அவர்கள். தேவதாசி முறை ஒழிப்பு, பெண்கள் சொத்துரிமை, இருதாரச் தடைச் சட்டம், பாலியல் விவாக தடைச் சட்டம் போன்ற சட்டங்கள் நிறைவேறக் காரணமாக இருந்தவர். சென்னை அடையாரில் அனாதைக் குழந்தைகளுக்காக அவ்வை இல்லத்தைத் தொடங்கியவர் அடையாறு புற்றுநோய் மருத்துவமனை உருவாகக் காரணமாக இருந்தவர்.
“முதலில் மருத்துவம் படிச்சாரு முத்துலெட்சுமி அவர் பேரு”
என்ற புதுக்கோட்டை நம் புகழ்க்கோட்டை என்ற புகழ்பெற்ற பாடலை எழுதிய பள்ளியின் முதல்வர் கவிஞர் தங்கம் மூர்த்தி அவர்களின் வழிகாட்டுதலின் படி டாக்டர் முத்துலெட்சுமி அம்மையார் நினைவு நாளான 22.07.2023 அன்று பள்ளியின் வாசிப்போர் மன்றம் சார்பாக அவரின் திருவுருவப்படத்திற்கு மாணவர்கள்; மலரஞ்சலி செலுத்தினர்.நிகழ்வில் பள்ளியின் துணைமுதல்வர் குமாரவேல், மேலாளர் ராஜா, ஆசிரியர்கள் காசாவயல் கண்ணன், கணியன் செல்வராஜ், உதயகுமார் மற்றும் ஏராளமான ஆசிரியப்பெருமக்கள் கலந்துகொண்டனர்.

தொடர்ந்து 10ஆவது ஆண்டாக கம்பன் கழகப் போட்டிகளில் அதிக பரிசுகள் வென்ற ஸ்ரீ வெங்கடேஸ்வரா மெட்ரிக். மேல்நிலைப்பள்ளிக்கு பாராட்டு
2023-11-22 08:00 - 17:00
புதுக்கோட்டை ஸ்ரீ வெங்கடேஸ்டவரா மெட்ரிக்.மேல்நிலைப்பள்ளி தொடர்ந்து 10ஆவது ஆண்டாக கம்பன் பெருவிழா போட்டிகளில் அதிக பரிசுகள் வென்று அனைவரது பாராட்டுகளையும் பெற்றுள்ளது. கம்பன் பெருவிழாவை முன்னிட்டு பள்ளி மாணவர்களுக்கு கம்பன் பாடல்கள் ஒப்புவித்தல் போட்டி மற்றும் பேச்சுப்போட்டி, ஓவியப்போட்டி ஆகிய போட்டிகள் நடத்தப்பட்டன. இதில் பள்ளியின் எல்,கே.ஜி. முதல் பன்னிரெண்டாம் வகுப்பு வரையிலான மாணவர்கள் அதிக அளவில் கலந்து கொண்டு வெற்றி பெற்றனர். கம்பன் கழக வெற்றிக் கோப்பையை நகராட்சி தலைவர் திலகவதி செந்தில், மற்றும் கம்பன் கழக நிர்வாகிகள் வழங்கிட பள்ளியின் ஆசிரியப்பெருமக்கள் பெற்றுக்கொண்டர். இவ்வாண்டு பெற்ற மொத்த பரிசுகள் 24 ஆகும். பரிசு பெற்ற மாணவர்களை கம்பன் கழகத் தலைவர் எஸ்.ஆர்.என்ற ராமச்சந்திரன், செயலாளர் ரா. சம்பத்குமார் கம்பன் கழக நிர்வாகிகள் மற்றும் பள்ளியின் முதல்வர் கவிஞர் தங்கம் மூர்த்தி தாளாளர் அஞ்சலிதேவி தங்கம் மூர்த்தி ,துணை முதல்வர் குமாரவேல், மற்றும் ஆசிரியப்பெருமக்கள் ஆகியோர் வாழ்த்தினர்.

ஸ்ரீ வெங்கடேஸ்வரர் மெட்ரிக்.மேல்நிலைப்பள்ளியில் மாணவர்களுக்கு உணவு பற்றிய விழிப்புணர்வுக் கூட்டம் நடைபெற்றது.
2023-11-22 08:00 - 17:00
புதுக்கோட்டை ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் மாணவர்களுக்கான உணவு பற்றிய விழிப்புணர்வுக் கூட்டம் பள்ளி முதல்வர் கவிஞர் தங்கம் மூர்த்தி தலைமையில் நடைபெற்றது. விழாவில் கோயமுத்தூர் பாம்பினோ பாஸ்தா புட் நிறுவனத்தின் மண்டல மேலாளர் விவேகானந்தன் கலந்துகொண்டு மாணவர்கள் சாப்பிட வேண்டிய உணவுப் பொருட்கள், தவிர்க்க வேண்டிய உணவுப் பொருட்கள் பற்றி விரிவாக உரையாற்றினார்.
அவர் பேசும்போது “ குழந்தைகள் நூடுஸ் போன்ற துரித உணவுகளை விரும்பிச் சாப்பிடுகிறார்களே அவர்களுக்கு புற்றுநோய் வருவதற்கு வாய்ப்பிருக்கிறதா என்று பெற்றோர்கள் கேட்கிறராகள். நூடுல்ஸ் சாப்பிட்டால் புற்று நோய் வருமா வராதா என ஆராய்ச்சி பண்ணிக்கொண்டிருக்காமல் குழந்தைகளுக்கு நூடுஸ்சை சமைத்துக் கொடுக்காமல் தவிர்த்தாலே அவர்கள் மாற்று உணவிற்கு பழகிக்கொள்வார்கள். பொதுவாகவே மைதா இல்;லாத உணவை வெகுசீக்கிரத்தில் பயன்பாட்டுக்கு கொண்டுவர வேண்டிய சூழல் உருவாகியுள்ளது. அரிசி மற்றும் கோதுமையில் செய்யப்பட்ட உணவுகள் இரண்டு மணி நேரத்தில் செரிமானமாகி விடுகின்றன. ஆனால் மைதாவினால் தயாரிக்கப்பட்ட புரோட்டா செரிமானமாவதற்கு நாற்பத்தெட்டு மணி நேரம் வரைக்கும் ஆகிறது. நாம் சாப்பிடுகின்ற உணவுகள் எவ்வளவு விரைவாக செரிக்கின்றதோ அவ்வளவுக்கு உடல் ஆரோக்கியம் பெறும். வாரம் இரண்டு முறை உணவில் கீரை சேர்த்துக்கொண்டால் பெண்களுக்கு இரும்புச் சத்து தொடர்ந்து கிடைத்து உடல் பலமாகும். ஆகவே எளிதில் செரிமானமாகக்கூடிய சேமியா, பாஸ்தா, ரவை உப்புமா மற்றும் சிறுதாணிய உணவுகளை குழந்தைகளுக்கு தாய்மார்கள் சமைத்துக் கொடுக்க வேண்டும். மாணவர்கள் தேர்வுக் காலங்களில் கண்விழித்து அதிக நேரம் படிக்க வேண்டியிருப்பதால் உடல் சோர்வை தவித்திட சத்தான உணவுகளை மட்டுமே சமைத்துக் கொடுத்து குழந்தைகளின் உடல் ஆரோக்கியத்தில் கவனம் செலுத்த வேண்டும்” என்று பேசினார். பின்னர் பெற்றோர்களின் கேள்விகளுக்கு விளக்கமளித்தார் நிகழ்வில் கலந்துகொண்ட பெற்றோர்களுக்கு பாம்பினோ பாஸ்தா நிறுவன உணவுப் பொருட்கள் இலவசமாக வழங்கப்பட்டன.
இந்த நிகழ்வில் பள்ளியின் துணை முதல்வர் குமாரவேல், ஒருங்கிணைப்பளர் கௌரி, மேலாளர் ராஜா,ஆசிரியர்கள் உதயகுமார், கணியன் செல்வராஜ், காசாவயல் கண்ணன், ராமன், உடற்கல்வி ஆசிரியர்கள் நீலகண்டன், விசாலி, தஞ்சாவூர் தொழிலதிபர் செல்வம், பாம்பினோ பாஸ்தா நிறுவனத்தைச் சார்ந்த மணிசேகரன், ஆனந்த், பிரதீப் மற்றும் ஏராளமான பெற்றோர்களும் மாணவர்களும் கலந்துகொண்டனர். மாணவர்களுக்கான உணவு முறைகள் பற்றிய இந்தக் கூட்டம் மிகவும் பயனுள்ளதாத அமைந்ததாக பெற்றோர்கள் வெகுவாகப் பாராட்டினர்.
